Okresná prokuratúra Čadca 
Slovenských dobrovoľníkov 2749/12 A, 022 74 Čadca 4 	

Sp. zn. : Pv 129/14/5502	Čadca, 28.7.2014
EEČ : 2-37-171-2014

U Z N E S E N I E

Trestná vec:	obvinený XXXXX  
Prečin:	Poškodzovanie cudzej veci podľa § 245 odsek 1 Trestného zákona číslo 300/2005 Zbierky zákonov v znení zákona číslo 204/2013 Zbierky zákonov

Rozhodol: 	prokurátor Okresnej prokuratúry Čadca
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 100,00 € 
b.	Peňažná suma určená na všeobecne prospešné účely: 30,00 € 
c.	Konkrétny adresát peňažnej sumy určenej na všeobecne prospešné účely: DSSaŠZ "Slniečko" v obci Oščadnica - Laliky 1464,  číslo účtu: XXXXX IČO: 00632473: 15,00 € 
d.	Suma odovzdaná štátu na peňažnú pomoc obetiam trestnej činnosti: 15,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ Čadca pod spisovou značkou ORP-150/OO-CA-2014.
Skutková veta: 
dňa 01.02.2014 v čase od 00.30 h do 04.10 h na parkovisku pri účelovej budove prevádzky XXXXX XXXXX, okres XXXXX, poškodil na osobnom motorovom vozidle zn. Fiat Punto, ev. č.: XXXXX 6 ks sklenených výplní tak, že troma prinesenými kameňmi spôsobil praskliny na prednom čelnom a zadnom skle, úplne rozbil všetky štyri bočné okná, čím poškodenému XXXXX spôsobil škodu najmenej 700,- €.

Odôvodnenie: 
Uznesením povereného policajta Okresného riaditeľstva PZ, Obvodného oddelenia PZ Čadca pod ČVS:ORP-150/OO-CA-2014 z 01.02.2014 bolo podľa § 199 odsek 1 Trestného poriadku začaté trestné stíhanie a následne uznesením z 12.02.2014  bolo  podľa § 206 odsek 1 Trestného poriadku vznesené obvinenie ml. XXXXX, nar. XXXXX, trvale bytom XXXXX, ul. XXXXX XXXXX prechodne bytom XXXXX, XXXXX okres XXXXX, pre prečin poškodzovania cudzej veci podľa § 245 odsek 1 Trestného zákona, na tom skutkovom základe, ako je uvedené vo výrokovej časti predmetného uznesenia. 

Preskúmaním príslušného spisového materiálu som zistil, že v predmetnej veci  sa  koná  o trestnom čine, na  ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 odsek 1 Trestného poriadku.

Obvinený ml. XXXXX so zákonným zástupcom XXXXX  uzavrel na Okresnom súde XXXXX dňa 02.07.2014 s poškodeným XXXXX zmier, v rámci ktorého obvinený písomne vyhlásil, že spáchal skutok, za ktorý je trestne stíhaný a  toto vyhlásenie vykonal slobodne, vážne, zrozumiteľne a určito. Písomné vyhlásenie tvorí súčasť zmieru.

Poškodený XXXXX uviedol, že s obvineným sa dohodol na náhrade škody v sume 100,- €, ktorý mu už obvinený uhradil. Z tohto dôvodu si voči obvinenému neuplatňuje nárok na náhradu žiadnej inej škody.

Obvinený ml. XXXXX vložil  dňa 17.07.2014 do pokladne Okresnej prokuratúry Čadca  sumu  30,- € určenú na všeobecne prospešné účely, z toho 50%, t. j. 15,- € na peňažnú pomoc obetiam trestnej činnosti a 50% - t. j. 15,- € na účet neziskovej organizácie Domova sociálnych služieb a špecializované zariadenie Slniečko v obci Oščadnica - Laliky 1464, okres Čadca  -  číslo účtu: XXXXX,  IČO: 00632473.

 Táto suma je primeraná závažnosti spáchaného trestného činu. 

Ml. obvinený a poškodený zhodne prehlásili, že  zmier uzavreli slobodne a vážne, s obsahom zmieru, ktorému porozumeli, bez výhrad súhlasia a zmier obsahuje ich skutočnú vôľu, o prejave a obsahu ktorej v budúcnosti nemôžu vzniknúť žiadne pochybnosti. 

Obvinený ml. XXXXX je žiakom SOÚ obchodu a služieb XXXXX, kde je hodnotený ako priemerný žiak. Pre  priestupok prejednávaný nebol, súdne trestaný doposiaľ nebol. 

Zákon za prečin poškodzovania cudzej veci podľa § 245 odsek 1 Trestného zákona dovoľuje uložiť trest odňatia slobody až na 1 rok. 

Podľa § 220 odsek 1 Trestného poriadku  v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený
a) vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,
b) nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a
c) zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.

Vzhľadom na povahu a závažnosť spáchaného činu, na mieru, akou bol trestným činom dotknutý verejný záujem, na osobu obvineného a na jeho osobné a majetkové pomery, som dospel k záveru, že boli splnené zákonné podmienky pre postup podľa § 220 odsek 1 Trestného poriadku. 

Podľa § 215 odsek 1 písm. g/ Trestného poriadku prokurátor zastaví trestné stíhanie, ak sa schváli zmier medzi obvineným a poškodeným. 

Na základe hore uvedeného som preto rozhodol tak, ako je uvedené vo výrokovej časti rozhodnutia. 

Poučenie: 
Proti tomuto uzneseniu sťažnosť nie je prípustná.

Mgr. Miloš Kováč
prokurátor